b'\n_START_ARTICLE_\nJoseph Stiglitz\n_START_SECTION_\nStiglitzeva mladost\n_START_PARAGRAPH_\nRodil se je v judovski dru\xc5\xbeini, njegov o\xc4\x8de je bil zavarovalni\xc5\xa1ki agent, mati je bila u\xc4\x8diteljica. Najprej je \xc5\xa1tudiral matematiko in gospodarske vede, leta 1964 je diplomiral na kolid\xc5\xbeu Amherst, nato se je vpisal na Massachusetts Institute of Technology (MIT). Tu se je spoznal z Robertom M. Solowom in Paulom A. Samuelsonom.\n_START_SECTION_\nStiglitzeva dejavnost na univerzah\n_START_PARAGRAPH_\nMed letoma 1970 in 1974 je bil profesor ekonomije na Univerzi Yale, od leta 1974 do 1976 in v letih 1988\xe2\x88\x922001 je imel predavanja na Stanfordski Univerzi, v letih 1976\xe2\x88\x921979 je predaval na Univerzi Oxford in v letih 1979\xe2\x88\x921988 na Princetonski Univerzi. Nekaj \xc4\x8dasa je bil tudi profesor na Univerzi Columbia, gostoval pa je ob\xc4\x8dasno tudi v Evropi, kjer je predaval na francoski elitni \xc5\xa1oli Ecole Polytechnique  Scinces  Paris v Parizu. Ekonomski teoretiki Stiglitza pogosto uvr\xc5\xa1\xc4\x8dajo v tako imenovano \xc5\xa1olo Novokenezijancev, ki je nadaljevala teorije za\xc4\x8detnika Johna Keynesa.'